Die onvertelde verhaal agter die vrylating van Nelson Mandela, soos geopenbaar in voorheen geheime rekords. Kobie Coetsee, destydse Minister van Justisie, het ’n obsessiewe geheime argief op “Prisonier 913” gehou, waaruit die skrywers – ’n historikus en ’n joernalis – hierdie verhaal kon put. Hier is geskiedenis soos dit werklik gebeur het, in teenstelling met hoe dit tot nou toe uitgebeeld is, selfs in geskrifte deur Mandela self.